CELEX: 32013R0143
Language: el
Date: 2013-02-19 00:00:00
Title: Κανονισμός (ΕΕ) αριθ. 143/2013 της Επιτροπής, της 19ης Φεβρουαρίου 2013 , για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 692/2008 της Επιτροπής όσον αφορά τον καθορισμό των εκπομπών CO 2 από οχήματα που υπόκεινται σε έγκριση τύπου σε πολλαπλά στάδια  Κείμενο που παρουσιάζει ενδιαφέρον για τον ΕΟΧ

20.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 47/51
            
         ΚΑΝΟΝΙΣΜΌΣ (ΕΕ) αριθ. 143/2013 ΤΗΣ ΕΠΙΤΡΟΠΉΣ
   της 19ης Φεβρουαρίου 2013
   για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 692/2008 της Επιτροπής όσον αφορά τον καθορισμό των εκπομπών CO2 από οχήματα που υπόκεινται σε έγκριση τύπου σε πολλαπλά στάδια
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (1), και ιδίως το άρθρο 5 παράγραφος 3,
   Έχοντας υπόψη την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (2), και ιδίως το άρθρο 39 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 715/2007 ορίζει κοινές τεχνικές απαιτήσεις για την έγκριση τύπου μηχανοκίνητων οχημάτων και ανταλλακτικών όσον αφορά τις εκπομπές τους και θεσπίζει κανόνες για τη συμμόρφωση εν χρήσει, την ανθεκτικότητα των διατάξεων ελέγχου της ρύπανσης, τα ενσωματωμένα συστήματα διάγνωσης (συστήματα OBD), τη μέτρηση της κατανάλωσης καυσίμου και τη δυνατότητα πρόσβασης σε πληροφορίες επισκευής και συντήρησης του οχήματος.
            
         
               (2)
            
            
               Ο κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκίνητων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (3), ορίζει τις διοικητικές διατάξεις για τον έλεγχο της συμμόρφωσης των οχημάτων ως προς τις εκπομπές CO2 και τις απαιτήσεις για τη μέτρηση των εκπομπών CO2 και της κατανάλωσης καυσίμου των εν λόγω οχημάτων.
            
         
               (3)
            
            
               Ο κανονισμός (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (4), θεσπίζει την υποχρέωση καθιέρωσης διαδικασίας για την απόκτηση αντιπροσωπευτικών τιμών για τις εκπομπές CO2, την αποδοτικότητα καυσίμου και τη μάζα των ολοκληρωμένων οχημάτων, ενώ εξασφαλίζει ότι ο κατασκευαστής του οχήματος βάσης έχει έγκαιρη πρόσβαση στη μάζα και τις συγκεκριμένες εκπομπές CO2 του ολοκληρωμένου οχήματος.
            
         
               (4)
            
            
               Δυνάμει του κανονισμού (ΕΕ) αριθ. 510/2011, οι ειδικές εκπομπές CO2 των ολοκληρωμένων οχημάτων πρέπει να αποδίδονται στον κατασκευαστή του οχήματος βάσης. Κατά τον καθορισμό της διαδικασίας παρακολούθησης, για να εξασφαλιστεί ότι οι τιμές των εκπομπών CO2, της αποδοτικότητας καυσίμου και της μάζας ολοκληρωμένων οχημάτων είναι αντιπροσωπευτικές, η μέθοδος υπολογισμού της μάζας και των τιμών CO2 πρέπει να καθορίζονται, κατά περίπτωση, βάσει πίνακα με τις τιμές CO2 που να αντιστοιχούν σε διάφορες κλάσεις τελικής ροπής αδράνειας ή βάσει μιας μόνο τιμής CO2 που θα προκύπτει από τη μάζα του οχήματος βάσης επαυξημένη κατά μια εξ ορισμού προστιθέμενη μάζα, διαφοροποιούμενη αναλόγως της κλάσης Ν1.
            
         
               (5)
            
            
               Βάσει των εν λόγω εναλλακτικών μεθόδων, που αναφέρονται στο σημείο 7 του μέρους Β του παραρτήματος II του κανονισμού (ΕΕ) αριθ. 510/2011, εξετάστηκαν διάφορες δυνατότητες και αξιολογήθηκαν με κριτήριο την ακρίβεια, την αντιπροσωπευτικότητα και το εφικτό. Η επιλογή που βασίζεται στις δοκιμές του οχήματος βάσης με μια μόνο κατ’ εκτίμηση τιμή μάζας, όταν το κατασκευαστικό στοιχείο που αντιστοιχεί στο αμάξωμα υπολογίζεται με την εφαρμογή πολυωνυμικού τύπου ανάλογα με τη μάζα αναφοράς του οχήματος βάσης, παρουσιάζει την καλύτερη ισορροπία μεταξύ ακρίβειας ως προς τον καθορισμό των εκπομπών CO2 από το ολοκληρωμένο όχημα, εμπλεκόμενου κόστους και ευκολίας υλοποίησης.
            
         
               (6)
            
            
               Για να εξασφαλιστεί ότι μπορεί να υπάρξει σωστή και αποδοτική παρακολούθηση της επίδοσης των κατασκευαστών οχημάτων για τη μείωση των εκπομπών CO2 σύμφωνα με τον κανονισμό (ΕΕ) αριθ. 510/2011, είναι ανάγκη να περιληφθούν οι σχετικές πληροφορίες στο πιστοποιητικό συμμόρφωσης.
            
         
               (7)
            
            
               Θα πρέπει να δοθεί επαρκής χρόνος στους κατασκευαστές και τις εθνικές αρχές για να προσαρμόσουν τις διαδικασίες τους στους νέους κανόνες.
            
         
               (8)
            
            
               Υπό το φως της εμπειρίας που αποκτάται από την εφαρμογή της διαδικασίας για τον καθορισμό των εκπομπών CO2 από ολοκληρωμένα οχήματα και την παρακολούθηση αυτών των εκπομπών, είναι σκόπιμο να επανεξεταστεί η διαδικασία και να αξιολογηθεί η αντιπροσωπευτικότητα των εκπομπών CO2 καθώς και η αποτελεσματικότητα και η ακρίβεια της παρακολούθησης των εκπομπών CO2 το αργότερο έως το τέλος του 2016.
            
         
               (9)
            
            
               Συνεπώς, η οδηγία 2007/46/ΕΚ και ο κανονισμός (ΕΚ) αριθ. 692/2008 θα πρέπει να τροποποιηθούν αναλόγως.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της τεχνικής επιτροπής μηχανοκίνητων οχημάτων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα I και IX της οδηγίας 2007/46/ΕΚ τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Τα παραρτήματα I και XII του κανονισμού (ΕΚ) αριθ. 692/2008 τροποποιούνται σύμφωνα με το παράρτημα II του παρόντος κανονισμού.
   Άρθρο 3
   Η Επιτροπή αξιολογεί την ανάγκη να επανεξεταστεί η διαδικασία που καθορίζεται στα σημεία 5.1 έως 5.7 του παραρτήματος XII του κανονισμού (ΕΚ) αριθ. 692/2008, όπως τροποποιείται με τον παρόντα κανονισμό.
   Βάσει της αξιολόγησης και το αργότερο έως τις 31 Δεκεμβρίου 2016, η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο, η οποία συνοδεύεται, κατά περίπτωση, από τις κατάλληλες προτάσεις.
   Άρθρο 4
   1.   Για μεταβατική περίοδο έως την 1η Ιανουαρίου 2014, εξακολουθούν να ισχύουν τα πιστοποιητικά συμμόρφωσης των οχημάτων βάσης της κατηγορίας Ν1 που εμπίπτουν στο πεδίο εφαρμογής του κανονισμού (ΕΚ) αριθ. 715/2007, τα οποία εκδόθηκαν σύμφωνα με την οδηγία 2007/46/ΕΚ και τον κανονισμό (ΕΚ) αριθ. 692/2008 προτού γίνουν οι τροποποιήσεις του παρόντος κανονισμού.
   2.   Για τη μεταβατική περίοδο έως την 1η Ιανουαρίου 2014 εξακολουθούν να ισχύουν τα πιστοποιητικά συμμόρφωσης των ολοκληρωμένων οχημάτων βάσης της κατηγορίας Ν1 που εμπίπτουν στο πεδίο εφαρμογής του κανονισμού (ΕΚ) αριθ. 715/2007, τα οποία εκδόθηκαν σύμφωνα με την οδηγία 2007/46/ΕΚ και τον κανονισμό (ΕΚ) αριθ. 692/2008 προτού γίνουν οι τροποποιήσεις του παρόντος κανονισμού.
   3.   Με ισχύ από την 1η Ιανουαρίου 2013, οι εθνικές αρχές θεωρούν έγκυρα τα πιστοποιητικά συμμόρφωσης που είναι σύμφωνα με τις απαιτήσεις του παρόντος κανονισμού.
   Άρθρο 5
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2014, με εξαίρεση το άρθρο 4 παράγραφος 3 που εφαρμόζεται από την 1η Ιανουαρίου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 171 της 29.6.2007, σ. 1.
   
      (2)  ΕΕ L 263 της 9.10.2007, σ. 1.
   
      (3)  ΕΕ L 199 της 28.7.2008, σ. 1.
   
      (4)  ΕΕ L 145 της 31.5.2011, σ. 1.
   
      ΠΑΡΑΡΤΗΜΑ I
      Τα παραρτήματα I και IX της οδηγίας 2007/46/ΕΚ τροποποιούνται ως εξής:
      
                  1.
               
               
                  Στο παράρτημα I προστίθενται τα ακόλουθα σημεία 2.17, 2.17.1 και 2.17.2:
                  2.17.   Το όχημα υποβλήθηκε σε έγκριση τύπου σε πολλαπλά στάδια [μόνο στην περίπτωση μη ολοκληρωμένων ή ολοκληρωμένων οχημάτων της κατηγορίας N1 που εμπίπτουν στο πεδίο εφαρμογής του κανονισμού (ΕΚ) αριθ. 715/2007]: ναι/όχι (1)
                  2.17.1.   Μάζα του οχήματος βάσης σε κατάσταση λειτουργίας: …kg.
                  2.17.2.   Εξ ορισμού προστιθέμενη μάζα, υπολογιζόμενη σύμφωνα με το τμήμα 5 του παραρτήματος XII του κανονισμού (ΕΚ) αριθ. 692/2008: …kg.».
               
            
                  2.
               
               
                  Το παράρτημα IX τροποποιείται ως ακολούθως:
                  
                              α)
                           
                           
                              Το μέρος I, Πλήρη και ολοκληρωμένα οχήματα, τροποποιείται ως εξής:
                              
                                          i)
                                       
                                       
                                          Στο υπόδειγμα Β — 1η πλευρά, ολοκληρωμένα οχήματα, πιστοποιητικό συμμόρφωσης ΕΚ, παρεμβάλλεται το ακόλουθο σημείο 0.2.2:
                                          
                                                      «0.2.2.
                                                   
                                                   
                                                      Πληροφορίες για την έγκριση τύπου του οχήματος βάσης (ιζ):
                                                      Τύπος: …
                                                      Παραλλαγή (α): …
                                                      Έκδοση (α): …
                                                      Αριθμός έγκρισης τύπου, αύξων αριθμός επέκτασης …».
                                                   
                                                
                                    
                                          ii)
                                       
                                       
                                          Στο υπόδειγμα Β — 1η πλευρά, ολοκληρωμένα οχήματα, πιστοποιητικό συμμόρφωσης ΕΚ, παρεμβάλλεται το ακόλουθο σημείο 0.5.1:
                                          
                                                      «0.5.1.
                                                   
                                                   
                                                      Όνομα και διεύθυνση του κατασκευαστή του οχήματος βάσης (ιζ) …».
                                                   
                                                
                                    
                                          iii)
                                       
                                       
                                          Στη 2η πλευρά — Κατηγορία οχήματος Ν1 (πλήρη και ολοκληρωμένα οχήματα), προστίθεται το ακόλουθο σημείο 14:
                                          
                                                      «14.
                                                   
                                                   
                                                      Μάζα του οχήματος βάσης σε κατάσταση λειτουργίας: …kg (1)(ιζ)».
                                                   
                                                
                                    
                        
                              β)
                           
                           
                              Στις «Επεξηγηματικές σημειώσεις σχετικά με το παράρτημα IX» προστίθεται η ακόλουθη επεξηγηματική σημείωση (ιζ):
                              
                                          «(ιζ)
                                       
                                       
                                          Στην περίπτωση των ολοκληρωμένων οχημάτων της κατηγορίας Ν1 που εμπίπτουν στο πεδίο εφαρμογής του κανονισμού (ΕΚ) αριθ. 715/2007».
                                       
                                    
                        
            
   
      ΠΑΡΑΡΤΗΜΑ II
      Τα παραρτήματα I και XII του κανονισμού (ΕΚ) αριθ. 692/2008 τροποποιούνται ως εξής:
      
                  1.
               
               
                  Στο προσάρτημα 3 του παραρτήματος I παρεμβάλλονται τα ακόλουθα σημεία 2.17, 2.17.1 και 2.17.2:
                  2.17.   Το όχημα υπόκειται σε έγκριση τύπου σε πολλαπλά στάδια [μόνο στην περίπτωση μη ολοκληρωμένων ή ολοκληρωμένων οχημάτων της κατηγορίας N1 που εμπίπτουν στο πεδίο εφαρμογής του κανονισμού (ΕΚ) αριθ. 715/2007]: ναι/όχι (1)
                  2.17.1.   Μάζα του οχήματος βάσης σε κατάσταση λειτουργίας: … kg.
                  2.17.2.   Εξ ορισμού προστιθέμενη μάζα, υπολογιζόμενη σύμφωνα με το τμήμα 5 του παραρτήματος XII του κανονισμού (ΕΚ) αριθ. 692/2008: … kg».
               
            
                  2.
               
               
                  Στο παράρτημα XII, προστίθεται το ακόλουθο τμήμα 5:
                  «5.   ΚΑΘΟΡΙΣΜΟΣ ΕΚΠΟΜΠΩΝ CO2 KAI ΚΑΤΑΝΑΛΩΣΗ ΚΑΥΣΙΜΟΥ ΑΠΟ ΟΧΗΜΑΤΑ Ν1 ΠΟΥ ΥΠΟΚΕΙΝΤΑΙ ΣΕ ΕΓΚΡΙΣΗ ΤΥΠΟΥ ΣΕ ΠΟΛΛΑΠΛΑ ΣΤΑΔΙΑ
                  5.1.   Για τον σκοπό του καθορισμού των εκπομπών CO2 και της κατανάλωσης καυσίμου ενός οχήματος που υπόκειται σε έγκριση τύπου σε πολλαπλά στάδια, όπως προβλέπεται στο άρθρο 3 παράγραφος 7 της οδηγίας 2007/46/ΕΚ, το όχημα βάσης, όπως αυτό ορίζεται στο άρθρο 3 παράγραφος 18 της εν λόγω οδηγίας, υποβάλλεται σε δοκιμή σύμφωνα με τα σημεία 2 και 3 του παρόντος παραρτήματος.
                  5.2.   Η μάζα αναφοράς που πρέπει να χρησιμοποιείται για τις δοκιμές είναι αυτή που προκύπτει από τον ακόλουθο τύπο:
                  
                     
                  Στον εν λόγω τύπο:
                  
                              RM
                           
                           
                              =
                           
                           
                              μάζα αναφοράς που χρησιμοποιείται για τις δοκιμές σε kg
                           
                        
                              RM Base_Vehicle
                              
                           
                           
                              =
                           
                           
                              μάζα αναφοράς του οχήματος βάσης, όπως ορίζεται στο άρθρο 3 παράγραφος 3 του κανονισμού (ΕΚ) αριθ. 715/2007, σε kg
                           
                        
                              DAM
                           
                           
                              =
                           
                           
                              εξ ορισμού προστιθέμενη μάζα, υπολογιζόμενη σύμφωνα με τον τύπο του σημείου 5.3, που αντιστοιχεί στο κατ’ εκτίμηση βάρος του αμαξώματος που είναι τοποθετημένο στο όχημα βάσης, σε kg.
                           
                        5.3.   Η εξ ορισμού προστιθέμενη μάζα υπολογίζεται βάσει του ακόλουθου τύπου:
                  
                     DAM: 
                  Στον εν λόγω τύπο:
                  
                              DAM
                           
                           
                              =
                           
                           
                              εξ ορισμού προστιθέμενη μάζα σε kg
                           
                        
                              a
                           
                           
                              =
                           
                           
                              πολλαπλασιαστικός συντελεστής, υπολογιζόμενος σύμφωνα με τον τύπο του σημείου 5.4
                           
                        
                              TPMLM
                           
                           
                              =
                           
                           
                              μέγιστη τεχνικώς αποδεκτή μάζα έμφορτου οχήματος που δηλώνεται από τον κατασκευαστή, σε kg
                           
                        
                              RM Base_Vehicle
                              
                           
                           
                              =
                           
                           
                              μάζα αναφοράς του οχήματος βάσης, όπως ορίζεται στο άρθρο 3 παράγραφος 3 του κανονισμού (ΕΚ) αριθ. 715/2007, σε kg.
                           
                        5.4.   Ο πολλαπλασιαστικός συντελεστής υπολογίζεται βάσει του ακόλουθου τύπου:
                  
                     
                  Στον εν λόγω τύπο:
                  
                              a
                           
                           
                              =
                           
                           
                              πολλαπλασιαστικός συντελεστής
                           
                        
                              RM Base_Vehicle
                              
                           
                           
                              =
                           
                           
                              μάζα αναφοράς του οχήματος βάσης, όπως ορίζεται στο άρθρο 3 παράγραφος 3 του κανονισμού (ΕΚ) αριθ. 715/2007, σε kg.
                           
                        5.5.   Ο κατασκευαστής του οχήματος βάσης είναι υπεύθυνος για την ορθή εφαρμογή των απαιτήσεων που ορίζονται στα σημεία 5.1 έως 5.4.
                  5.6.   Ο κατασκευαστής του ολοκληρωμένου οχήματος περιλαμβάνει, στο πιστοποιητικό συμμόρφωσης, τις πληροφορίες που αφορούν το όχημα βάσης, σύμφωνα με το παράρτημα IX της οδηγίας 2007/46/ΕΚ.
                  5.7.   Στην περίπτωση οχημάτων που υποβάλλονται σε επιμέρους έγκριση οχήματος, το πιστοποιητικό έγκρισης περιλαμβάνει τις ακόλουθες πληροφορίες:
                  
                              α)
                           
                           
                              τις εκπομπές CO2 μετρούμενες σύμφωνα με τη μεθοδολογία των σημείων 5.1 έως 5.4·
                           
                        
                              β)
                           
                           
                              τη μάζα του ολοκληρωμένου οχήματος σε κατάσταση λειτουργίας·
                           
                        
                              γ)
                           
                           
                              τον κωδικό ταυτοποίησης που αντιστοιχεί στον τύπο, την παραλλαγή και την έκδοση του οχήματος βάσης·
                           
                        
                              δ)
                           
                           
                              τον αριθμό έγκρισης τύπου του οχήματος βάσης, συμπεριλαμβανομένου του αριθμού επέκτασης·
                           
                        
                              ε)
                           
                           
                              το όνομα και τη διεύθυνση του κατασκευαστή του οχήματος βάσης·
                           
                        
                              στ)
                           
                           
                              τη μάζα του οχήματος βάσης σε κατάσταση λειτουργίας.
                           
                        5.8.   Η διαδικασία που περιγράφεται στα σημεία 5.1 έως 5.7 εφαρμόζεται στα οχήματα βάσης της κατηγορίας Ν1, όπως ορίζεται στο σημείο 1.2.1 του μέρους Α του παραρτήματος II της οδηγίας 2007/46/ΕΚ, που περιλαμβάνεται στο πεδίο εφαρμογής του κανονισμού (ΕΚ) αριθ. 715/2007.».